ছাতকে পূর্ব শক্রুতার জের ধরে দু’পক্ষের সংঘর্ষে নারীসহ ১৫ জন আহত হয়েছে। গুরুতর আহ ২জনকে ভর্তি করা হয়েছে সিলেট ওসমানি মেডিকেল কলেজ হাসপাতালে। গতকাল শনিবার দুপুরে কালারুকা ইউনিয়নের রাজাপুর-তালুকপাড়া গ্রামে এ সংঘর্ষের ঘটনা ঘটে। স্থানী সূত্রে জানা যায়, গ্রামের বাসিন্দা দেলোয়ার হোসেন ও মুজিবুর রহমানের মধ্যে দীর্ঘদিন ধরে বিরোধ চলে আসছিল। শনিবার দুপুরে দেলোয়ার হোসেন গোবিন্দগঞ্জ যাওয়ার পথে প্রতিপক্ষের লোকজন তার উপর হামলা চালায়। এ ঘটনার জের ধরে দু’পক্ষের লোকজন সংঘর্ষে লিপ্ত হয়। প্রায় আধঘন্টা ব্যাপী সংঘর্ষে গুরুতর আহত আরজক আলী (৬০) ও মোক্তার হোসেন (২৫) কে সিলেট ওসমানি মেডিকেল কলেজ হাসপাতালে ভর্তি করা হয়। খাদিজা বেগম (১৮), মিজানুর রহমান (৩০), আব্দুল কাদির (৫৫) সহ অন্যান্য আহতদের ছাতক হাসপাতালে ভর্তি ও চিকিৎসা দেয়া হয়েছে। ছাতক থানার ওসি আতিকুর রহমান জানান, খবর পেয়ে ঘটনাস্থলে পুলিশ অবস্থান করছে। পরিস্থিতি বর্তমানে শান্ত রয়েছে।